open-index/open-wikipedia-markdown huggingface dataset:
Andrew Ellicott Douglass

**Andrew Ellicott Douglass**, født 5. juli 1867 i Windsor i Vermont, død 20. mars 1962 i Tucson, Arizona, var en amerikansk astronom. 

Douglass etablerte forskningsfeltet dendrokronologi, en metode for datering der alderen på treverk kan bestemmes gjennom å analysere årringene. Med disse kunnskapene oppdaget han en korrelasjon mellom trærs årringer og solflekksyklusen.

## Æresbevisninger
Nedslagskratere både på månen og på planeten Mars har blitt oppkalt etter Douglass. 

Også asteroiden 2196 Ellicott er oppkalt etter ham. .

## Utgivelser
* 1921: «Dating Our Prehistoric Ruins: How Growth Rings in Timbers Aid in Establishing the Relative Ages in Ruined Pueblos of the Southwest», i *Natural History* Vol. 21, No. 2
* 1940: «Tree-Ring Dates from the Forestdale Valley, East-Central Arizona», i *Tree-Ring Bulletin* Vol.7, No. 2
* 1941: “«Age of Forestdale Ruins Excavated in 1939», i *Tree-Ring Bulletin* Vol. 8, No. 2
* 1944: «Tabulation of Dates for Bluff Ruin», i *Tree-Ring Bulletin* Vol. 9, No. 2

## Referanser
Nustadfoss kraftverk

**Nustadfoss kraftverk** var et vannkraftverk i Meråker kommune i Trøndelag.

Det var et elvekraftverk som utnyttet et fall på 19 meter i Stjørdalselva.

Installert effekt var 2,8 MW fra en francisturbin. Årsproduksjon var 17 GWh.

Nustadfoss ble utbygd ca 1890 for mekanisk kraft til et tresliperi. Det var første utbygde vannfall i Stjørdalselva.

Elektrisk kraftstasjon ble bygget i 1913 for å skaffe strøm til AS Meraker Smelteverk. Kraftstasjonen ble ombygd i 1936.

Nustadfoss ble nedlagt i 1994 da Meråker kraftverk ble satt i drift. Bygget ble revet i 2017.

På begynnelsen av 2000-tallet vurderte NTE å bygge nytt kraftverk på stedet, men det ble avslått av NVE.

## Kilder
* Arne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954
* NVE Museumsordningen: Nustadfoss gamle kraftverk
* NVE vannkraftdatabase

## Eksterne lenker
* Bladet (2016): Koster flere millioner å rive kraftstasjonen
* Bladet (2005): Ny strøm fra Nustadfoss
* Nettavisen (2005): Avslår kraftutbygging
* Digitalmuseum: Nustadfossen i Meraker
* Digitalmuseum: Nustadfossen
Hjalmar Storeide

**Hjalmar Olai Storeide** (1901–1961) var en norsk prest og politiker (Ap) fra Hjørundfjord og Moster. Han var stortingsrepresentant fra Hordaland i tre perioder fra 1954 til sin død i 1961. 

Storeide var født og oppvokst i Hjørundfjord på Sunnmøre. Han ble ferdig utdannet cand.theol. i 1930, og arbeidet for Sunnmøre ungdomssamlag, Noregs Ungdomslag og Noregs Mållag før han i 1939 ble sogneprest i Solund. Her var han formann i Sogn ungdomsfylking både under og etter krigen, og aktiv i motstandsbevegelsen under krigen. Fra 1947 var han sogneprest i Finnås. Her var han også varaordfører i Moster kommune 1951–1955.

Han mottok den britiske King’s Commendation for Brave Conduct og Hjemmefrontdiplom.
## Referanser


## Eksterne lenker
*
Sletta Stadion

**Sletta stadion** er et idrettsanlegg i Radøy i Hordaland. Stadionet er en av de fire hjemmebanene til Radøy FK (som tidligere het Radøy/Manger Fotballklubb). Sletta Stadion har totalt to baner: en liten bane og en stor bane som er 97 meter lang og 62 meter bred.

Sletta stadion har tidligere blitt brukt i 3. divisjon i fotball. I 2005 ble tilskuerrekorden satt da cupkampen mellom Radøy/Manger og Brann spilt på Sletta Stadion med 1700 publikummere tilstede.

## Referanser
Politikk i Botne

**[[Kommunestyre]]t i [[Botne]]** ble styrt etter formannskapsmodellen i perioden 1838–1963. Botne kommune ble slått sammen med den østlige nabokommunen Holmestrand ved overgangen til året 1964.

Botne kommunes siste politiske leder var Halfdan Kongsten (Ap) som var ordfører fra 1956 og frem til kommunesammenslåing med Holmestrand kommune. Etter kommunesammenslåingen 1964 ble Kongsten ordfører i den nye kommunen helt frem til kommunevalget i 1971.

## Historisk oppslutning

## 1945
Følgende var medlemmer av formannskapet i 1945:
* Paul Seljeseth
* Halfdan Kongsten
* Olaf Larsen
* Nils E. Aasnæs
* Nils Haugerud

## 1946
Følgende var medlemmer av formannskapet i 1946–1947:
* Paul Seljeseth
* Ole Snekkestad
* Olaf Larsen
* M.S. Rønningen
* Ivar Munthe

## 1948
Følgende var medlemmer av formannskapet i 1948–1951:
* Einar Weltzien
* Nils E. Aasnæs
* Jørgen Vidskjold
* Paul Seljeseth
* Ole Snekkestad

## 1952
**Valgte representanter i 1952–1955**

Ordfører var Paul Seljeseth (A) og varaordfører var Ole Snekkestad (A).

## 1956
**Valgte representanter i 1956–1959**

Ordfører var Halfdan Kongsten (A) og varaordfører var Einar Edvardsen (A).

## 1960
Følgende var medlemmer av formannskapet i 1960–1963:
* Halfdan Kongsten
* Einar Edvardsen
* Alfred Jacobsen
* Johannes Nesse
* Einar Weltzien

## Se også
* Liste over ordførere i Botne

## Referanser
Naisjärjestöjen Keskusliitto – Kvinnoorganisationernas Centralförbund

**Naisjärjestöjen Keskusliitto – Kvinnoorganisationernas Centralförbund** er en paraplyorganisasjon for kvinneorganisasjoner og feministiske organisasjoner i Finland. Den har 72 medlemsorganisasjoner med rundt 400&nbsp;000 medlemmer. Foreningen ble grunnlagt i 1911 og arbeider for å fremme likestilling mellom kjønnene, på grunnlag av menneskerettighetene. Foreningen arbeider bl.a. mot vold mot kvinner, og for likestilling i familien, utdanning og arbeidslivet. Den uttaler at den arbeider for kvinner i all sin mangfoldighet, tar hensyn til interseksjonell diskriminering, krever vern av rettighetene til kvinner som tilhører kjønns- og seksuelle minoriteter, arbeider mot rasisme og uttaler at «reaksjonære holdninger og populisme i form av en organisert antigender-bevegelse truer kvinners og jenters rettigheter». Foreningen er medlem av International Council of Women og European Women's Lobby.

## Referanser
Raging Fire

***Raging Fire*** (originaltittel: *Nou fo*) er en hongkongkinesisk actionfilm fra 2021 regissert av Benny Chan. Filmen handler om en tøff politimann med en lang og suksessfull karriere som blir hjemsøkt av fortiden når en undercover-operasjon angripes av en mystisk gruppe som ledes av en tidligere kollega av ham. Hovedrollene spilles av Donnie Yen og Nicholas Tse.

*Raging Fire* var en samproduksjon mellom Fastlands-Kina og Hongkong. Den innbrakte en sum tilsvarende 206 millioner amerikanske dollar, hvorav 202 millioner i Fastlands-Kina og drøyt tre millioner i Hongkong. Den ble den 11. mest innbringende kinofilmen i Hongkong i 2021 og den sjette mest innbringende i Fastlands-Kina.

Filmen ble meget godt mottatt av anmelderne. Den vant prisen for beste film ved Hong Kong Film Award, samt prisen for beste regissør (Benny Chan), beste actionkoreografi og beste klipp.

Dette var den siste filmen som Benny Chan regisserte før han døde av kreft.

## Roller
(utvalg)

* Donnie Yen – Cheung Sung-bong, seniorinspektør ved Regional Crime Unit
* Nicholas Tse – Yau Kong-ngo, Cheungs tidligere protege 
* Qin Lan – Anna Lam, Cheungs kone
* Simon Yam – Lok Chi-fai, assisterende politidirektør
* Ray Lui – Yiu Yeuk-sing, politioverbetjent ved Regional Crime Unit og Cheungs overordnede
* Ben Yuen – Sze-to Kit, tidligere "politidirektør og Cheungs og Yaus tidligere overordnede
* Ben Lam – Au Man-kwai, en narkohandler
* Ken Lo – Ma Kau-wing
* Carlos Chan – Ha Chi-ming, en politibetjent
* Patrick Tam – Beau Yuen, sjefinspektør ved Regional Crime Unit
* Kenny Wong – Tai Cheuk-yin, politibetjent ved Regional Crime Unit 
* Deep Ng – Chow Chi-chun, en tilsynsfører ved Regional Crime Unit 

## Referanser


## Eksterne lenker
*
Five Days to Live

***Five Days to Live*** er en amerikansk stumfilm fra 1922 regissert av Norman Dawn.

## Handling
Tai Leung er en fattig kunstner som maler vaser, og blir venn med Ko Ai etter at hun blir truffet av et forbipasserende kjøretøy. Vergen hennes beordrer Leung vekk fra hjemmet deres, men Leungs kjærlighet til den unge kinesiske kvinnen vokser seg sterkere for hver dag.

For å dekke en gjeld som vergen skylder, forlover han bort Ko Ai til en ondskapsfull gammel pengeutlåner - og Tai blir mer og mer desperat når bryllupsdagen deres nærmer seg.

## Skuespillere
* Sessue Hayakawa som Tai Leung
* Tsuru Aoki som Ko Ai
* Goro Kino som Chong Wo
* Misao Seki som Li
* Toyo Fujita som Foo
* George Kuwa som Hop Sing

## Referanser


## Eksterne lenker
*
Flames of Passion

***Flames of Passion*** er en britisk stumfilm fra 1922 regissert av Graham Cutts.

## Handling
Kona til en velstående advokat forfører sjåføren hennes, som hun snart forelsker seg i. Hun føder deretter en baby, tilsynelatende uten at ektemannen hennes er klar over graviditeten hennes. Men barnet blir drept av sjåføren under en bilulykke, og han var synlig påvirket av alkohol under kjøreturen.

Resultatet blir snart en rettssak ved Old Bailey, antagelig mot sjåføren anklaget for å ha myrdet det lille barnet. Kvinnen prøver å beskytte kjæresten sin, men blir til slutt tvunget under kryssforhør til å avgi en dramatisk offentlig tilståelse om at de døde spedbarnet faktisk var hennes.

## Skuespillere
* Mae Marsh som Dorothy Hawke
* C. Aubrey Smith som Richard Hawke, K.C.
* Hilda Bayley som Kate Watson
* Herbert Langley som Arthur Watson
* Allan Aynesworth som Forbes
* Eva Moore
* George K. Arthur
* Henry Vibart

## Referanser


## Eksterne lenker
*
Erez

**Erez ** (hebraisk skrift אֶרֶז, betyr '(libanon)seder') er en kibbutz sørvest i Israel. Den ligger nordvest i Negev omkring 18 kilometer sør for Ashkelon og hører til Sha'ar HaNegev regionale kommune. I 2006 hadde den 333 innbyggere.

Erez-overgangen ligger i nærheten av kibbutzen.

## Historie
Erez er oppkalt etter den første kjernen som grunnla kibbutzen. De var medlemmar av Noar Oved-kjernen frs Petah Tikva. De bosatte seg først i området nær Or HaNer i 1949.

I 1950 flyttet de til det nåværende stedet, som da tilhørte til den avfolkede palestinske landsbyen Dimra.

## Referanser


## Eksterne lenker
*Offisielt nettsted
Enrique de Vera Macaraeg

**Enrique de Vera Macaraeg** (født 28. desember 1955 i Manila på Filippinene, død 23. oktober 2023 i Malasiqui i Pangasinan) var en filippinsk geistlig og katolsk biskop av Tarlac.

## Liv og virke
### Utdannelse
Han studerte filosofi og teologi på University of Santo Tomas Central Seminary i Manila, og avsluttet med graden master of arts i orientale religioner og kulturer.           

### Prest
Macaraeg ble presteviet for erkebispedømmet Lingayen-Dagupan den 19. mai 1979 av dets erkebiskop, Federico Guba Limon.

Ved siden av forskjellige oppgaver i menighetssjelesorgen og som skolesjef var han aktiv i presteutdanningen. Fra 1988 til 1995 var han professor og studiedekan ved filosofisk seminar i Dagupan City. Fra 1998 var han formann for den erkebispelige prestekommisjonen og siden 2005 sogneprest i menigheten San Ildefonso i Malasiqui, samtidig som han var erkebispedømmets generalvikar.

### Biskop av Tarlac
Pave Frans utnevnte ham til biskop av Tarlac den 31. mars 2016. Han ble bispeviet av erkebiskopen av Lingayen-Dagupan, Socrates Buenaventura Villegas, den 24. mai samme år. Medkonsekratorer var hans forgjenger Florentino Ferrer Cinense og biskopen av San Fernando de La Union, Rodolfo Fontiveros Beltran. Innsettelsen i bispedømmet Tarlac fant sted den 31. mai 2016.

Biskop Macaraeg døde av hjertestans den 23. oktober 2023 i en alder av 67 år mens han spilte basketball i Malasiqui. 

En video av erkebiskopens siste øyeblikk gikk raskt viralt på sosiale medier. Bispedømmets *Commission on Social Communications* anmodet almenheten om ikke mer å dele den, ut av respekt for biskopens slektninger.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Erkebiskop José María Cuenco (1885-1872) *1942
* Biskop Antonio Floro Frondosa (1909-1993) *1952
* Kardinal Jaime Lachica Sin (1928-2005) *1967
* Erkebiskop Socrates B. Villegas (1960-) *1985
* Biskop *Enrique de Vera Macaraeg* (1955-2013) *2016

## Referanser
The Flaming Hour

***The Flaming Hour*** er en amerikansk stumfilm fra 1922 regissert av Edward Sedgwick.

## Handling
Lucille Danby gifter seg med Bruce Henderson etter at faren hennes, John Danby, gir Bruce sparken. Men Lucille forlater ham på grunn av Bruce sitt temperament når han ser henne sammen med sin tidligere konkurrent om hennes kjærlighet: Richard Mower. Men Richard tar over Bruce sin jobb ved Danbys fabrikk, men John Danby er ikke klar over at Bruce stjeler fra ham.

Bruce, i forkledning, skaffer seg jobb ved fabrikken i håp om å finne beviser på Richards bedrag. Men når Danby og datteren hans tar Richard på fersken, låser Richard dem inne i et hvelv. Utenfor fabrikken ser Bruce ham, og Richard avfyrer ett skudd. Men på grunn av skuddet blir fabrikken skadd i en eksplosjon. Men Bruce klarer å redde Lucille og faren hennes.

## Skuespillere
* Frank Mayo som Bruce Henderson
* Helen Ferguson som Lucille Danby
* Melbourne MacDowell som John Danby
* Charles Clary som Richard Mower
* Albert MacQuarrie som Jones
* Tom Kennedy som Ben

## Referanser


## Eksterne lenker
*
Vigdis Stensby

**Vigdis Stensby** (født 1970) er en norsk historiker og lokalpolitiker fra Hamar. Hun representerer lokalpartiet By- og bygdelista, og ble valgt til ordfører i Hamar i 2023.  

Stensby er utdannet historiker med hovedfag om gravferdsskikker og sosial lagdeling i Bergen på 1700-tallet. Hun har arbeidet i Arkivverket, der hun var statsarkivar ved Statsarkivet i Hamar og i 13 år ledet virksomheten der. Etter valget i 2023 har hun permisjon fra stillingen som statsarkivar.
## Referanser
Liste over ordførere i Røst

**Liste over ordførere i Røst** er en oversikt over ordførere og varaordførere i Røst kommune i Lofoten. Røst ble utskilt fra Værøy kommune 1. januar 1928.

## Ordførere siden 1928

;Partilister i oversikten:

## Fotnoter


## Referanser
Ola Olsen

**Ola Olsen** (1891–1973) var en norsk funksjonær og politiker (KrF) fra Bømlo. Han var stortingsrepresentant for Hordaland i to perioder fra 1954 til 1961.

Han var sønn av emissæren Ola Nesse. Etter ett år på Framnes folkehøgskole arbeidet han fra 1911 til 1954 som kontorsjef ved Wichmann motorfabrikk på Rubbestadneset. Med utgangspunkt i sitt nettverk her var både han og fabrikkens disponent Haldor Haldorsen med i Englandsfarten under andre verdenskrig. Han ble arrestert 27. juni 1942, og satt i Bergen kretsfengsel og Ulven leir til august 1943.

Olsen satt i kommunestyret i Bremnes én periode 1928-1931. Ellers hadde han en rekke verv i avholdsorganisasjonen IOGT, Den Indre Sjømannsmisjon, Det Norske Misjonsselskap og Bremnes helselag.

Han mottok Kongens fortjenstmedalje i gull i 1964, den britiske King’s Medal for Courage in the Cause of Freedom, og Medaljen for lang og tro tjeneste i 1950. Tre av brødrene hans mottok Kongens fortjenstmedalje i sølv.

## Referanser


## Eksterne lenker
*
Elisabeth Mikalsen

**Elisabeth Kristin Mikalsen** (født 1967) er en norsk politiker fra Røst, som representerer Senterpartiet. 
Mikalsen har vært Røsts ordfører siden 2019, innvalgt på Røst samarbeidsliste.
Hun har vært kommunestyrerepresentant siden 2003.

## Referanser
Oscar Ingebrigtsen

**Oscar Andreas Ingebrigtsen**  (1902–1979) var en norsk trykkeriarbeider og Arbeiderpartiet-politiker fra Ålesund. Han var vararepresentant til Stortinget i tre perioder 1958–69, og møtte fast fra januar til august 1958, mens Ulrik Olsen var kommunalminister. Ingebrigtsen var også ordfører i Ålesund 1955–1957.

Han var ansatt som rotasjonstrykker i Aalesunds Avis 1918–1941 og i Sunnmøre Arbeideravis 1945–1972. Han satt i kommunestyre og formannskap 1945–63, og hadde lederverv i Sunnmøre Grafiske Forening og i Ålesund faglige samorganisasjon.

Under krigen var han involvert i englandsfarten, og ble arrestert i mai 1941.

## Referanser


## Eksterne lenker
*
Guorrasjohka

**Guorrasjohka** er ei elv i Karasjok kommune i Finnmark. Den er ei sideelv til Anárjohka, og er 11,3 kilometer lang. Elva har utspring fra Vađđačomat-høydene og renner mot øst til samløpet med Anárjohka.

## Referanser
Vađđačomat

**Vađđačomat** er et høydedrag i Karasjok kommune i Finnmark. Det ligger 53 kilometer sør for tettstedet Karasjok, på grensa til Anárjohka nasjonalpark og består av flere lave, skogkledte åser. Høyeste punkt ligger på 359 meter over havet. Høydene er omgitt på alle kanter av myrområdet Cáskinjeaggi.

## Referanser
Mexico Citys Grand Prix 2023

**Mexico Citys Grand Prix 2023** (offisielt navn: *Formula 1 Gran Premio de la Ciudad de México 2023*) var et Formel 1-løp som ble arrangert 29. oktober 2023 på Autódromo Hermanos Rodríguez i Mexico by, Mexico. Det var det 19. løpet i Formel 1-sesongen 2023 og 23. gang Mexico Citys Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Mercedes-fører Lewis Hamilton og Ferrari-fører Charles Leclerc tok andre- og tredjeplassen. 

## Dekk
Dekkleverandøren Pirelli tok med C3, C4 og C5 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Trening 1 startet kl. 12:30 lokal tid (UTC−06.00) fredag 27. oktober. Førere med **T** i stedet for dekk satt raskeste runde på test dekkene som var tilgjengelig under fredagens trening.

Oliver Bearman kjørte for Haas i stedet for Kevin Magnussen, Théo Pourchaire kjørte for Alfa Romeo i stedet for Valtteri Bottas, Isack Hadjar kjørte for AlphaTauri i stedet for Yūki Tsunoda, Frederik Vesti kjørte for Mercedes i stedet for George Russell og Jack Doohan kjørte for Alpine i stedet for Pierre Gasly.

### Trening 2
Trening 2 startet kl. 16:00 lokal tid (UTC−06.00) fredag 27. oktober.

### Trening 3
Trening 3 startet kl. 11:30 lokal tid (UTC−06.00) lørdag 28. oktober.

## Klassifisering
### Kvalifisering
Kvalifiseringen startet kl. 15:00 lokal tid (UTC−06.00) lørdag 28. oktober.

**Noter:**

* – Yūki Tsunoda ble pålagt å starte løpet bakerst på griden for å ha overskredet kvoten hans av kraftenheter og girkassekomponenter.

* – Lance Stroll kvalifiserte seg til 18. plass, men han ble pålagt å starte løpet fra pitlane da elementer med andre spesifikasjoner enn de som opprinnelig ble brukt ble installert på bilen hans under parc fermé-forhold.

* – Logan Sargeant klarte ikke å sette en rundetid i kvalifiseringen. Han fikk lov til å starte løpet av løpsledelsen. Han fikk også en gridstraff på ti plasser for å ha foretatt forbikjøring under gult flagg i Q1, men dette hadde ingen betydning ettersom han allerede skulle starte bakerst.

### Løpet

**Noter:**

* – Inkluderer ett poeng for raskeste runde.

* – Valtteri Bottas endte på 14. plass, men han fikk en tidsstraff på fem sekunder etter løpet for å ha forårsaket en kollisjon med Lance Stroll.

* – Logan Sargeant og Lance Stroll ble klassifisert da de fullførte mer enn 90 % av løpsdistansen.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.
* Konkurrenter i fet skrift og merket med en stjerne er verdensmesterne i 2023.

## Referanser
Skyvedekke

**Skyvedekke** er store blokker eller flak med bergartsmasse som er stabla oppå hverandre. De kan være svært store, på mange tusen kvadratkilometer, og kan minne om takstein på et hus. Noen skyvedekke har blitt flytta hundrevis av kilometer fra området der berggrunnen først ble danna. 

Skyvedekke ble danna ved kollisjoner kontinent mot kontinent, av typen som skjer i Himalaya i dag. Med Den kaledonske fjellkjede er en stor del av berggrunnen i Norge skyvedekke. Eksempler på slike er hele Jotunheimen og Gaissene i Finnmark.

## Referanser
Jarno Limnell

**Jarno Ilmari Limnell** (født 1973) er en finsk politiker for Samlingspartiet. Han har vært medlem av Finlands riksdag siden 2023.

## Referanser


## Eksterne lenker
*
Susanne Päivärinta

**Susanne Päivärinta** (født 1965 i Brahestad) er en finsk journalist og politiker for Samlingspartiet. Hun har vært medlem av Finlands riksdag siden 2023.

## Referanser


## Eksterne lenker
* 
*
Odd Fellow-gården

*Odd Fellow-gården* kan vise til

* Odd Fellow-gården (Drammen)
* Odd Fellow-gården (Oslo)
* Odd Fellow-gården (Porsgrunn)
* Odd Fellow-gården (Skien)
* Odd Fellow-gården (Stavanger)
* Odd Fellow-gården (Tønsberg)
Normandie-formatet

**Normandie-formatet** var en kontaktgruppe på regjeringssjefs- og utenriksministernivå, som fra fra juni 2014 til 10. februar 2022 diskuterte løsninger på den verserende konflikten mellom Ukraina og Russland. Gruppen besto av representanter fra Russland, Tyskland, Frankrike og Ukraina. Det siste møtet fant sted to uker før Russlands angrep på Ukraina.

Prosjektet fikk sitt navn av tysk presse, etter at det første møtet fant sted 6. juni 2014, 70 år etter D-dagen med de alliertes invasjon i Normandie. De som møttes første gang på Château de Bénouville, var Frankrikes president François Hollande, Tysklands forbundskansler Angela Merkel, Russlands president Vladimir Putin og Ukrainas president Petro Porosjenko.

Gjennom Normandie-formatet oppnådde partene den såkalte Minsk II-avtalen i 2015. USA var helt fraværen fra samarbeidet, og bortsett fra helt i starten, også Storbritannia. Dette er av Torbjørn Jagland påpekt som en mulig forklaring på at Russland anså seg fri til å angripe Ukraina i 2022.

## Landenes ledere

### 2014–2017

Fil:François_Hollande_-_2017_(27869823159)_(cropped_2).jpg|alt=Frankrike Frankrike François Hollande, President| François Hollande, President
Fil:Angela_Merkel_Juli_2010_-_3zu4_(cropped_2).jpg|alt=Tyskland  Angela Merkel, Forbundskansler|  Angela Merkel, Forbundskansler
Fil:Vladimir_Putin_12023_(cropped).jpg|alt=Russland  Vladimir Putin, President|  Vladimir Putin, President
Fil:Petro_Poroshenko_September_2014.jpg|alt=Ukraina Petro Porosjenko, Ukrainas president| Petro Porosjenko, Ukrainas president


### 2017–2019

Fil:Emmanuel_Macron_(cropped).jpg|alt=Frankrike Emmanuel Macron, president| Emmanuel Macron, president
Fil:Angela_Merkel_Hamburg_May_2014.jpg|alt=Tyskland Angela Merkel, Forbundskansler| Angela Merkel, Forbundskansler
Fil:Vladimir_Putin_(2017-07-08)_(cropped).jpg|alt=Russland  Vladimir Putin, Russlands president|  Vladimir Putin, Russlands president
Fil:Petro_Poroshenko_February_2015.jpg|alt=Ukraina Petro Porosjenko, President| Petro Porosjenko, President


### 2019–2021

Fil:-G7Biarritz_(48616645011)_(cropped).jpg|alt=Frankrike Emmanuel Macron, President| Emmanuel Macron, President
Fil:Angela_Merkel_2019_cropped.jpg|alt=Tyskland Angela Merkel, Forbundskansler| Angela Merkel, Forbundskansler
Fil:Vladimir_Putin_(2018-03-01)_03_(cropped).jpg|alt=Russland  Vladimir Putin, President|  Vladimir Putin, President
Fil:Volodymyr_Zelensky_Official_portrait_(cropped).jpg|alt=Ukraina Volodymyr Zelenskyj, President| Volodymyr Zelenskyj, President


### 2021–2022

Fil:Emmanuel_Macron_June_2021_(cropped).jpg|alt=Frankrike Emmanuel Macron, President| Emmanuel Macron, President
Fil:Sánchez_se_reunió_con_el_nuevo_canciller_alemán_Olaf_Scholz_en_La_Moncloa_20220117_(8)_(cropped).jpg|alt=Tyskland Olaf Scholz, Forbundskansler| Olaf Scholz, Forbundskansler
Fil:Владимир_Путин_(18-06-2023)_(cropped).jpg|alt=Russland  Vladimir Putin, President|  Vladimir Putin, President
All-Ukrainian Forum "Ukraine 30. Coronavirus Challenges and Responses". (50922061211) (cropped).jpg|alt=Ukraina Volodymyr Zelenskyj, President| Volodymyr Zelenskyj, President


## Referanser
François Ewald

**François (Robert) Ewald** (født 29. april 1946, Boulogne-Billancourt) er en fransk filosof. Han var assistent til Michel Foucault på 1970-tallet, og har overtatt utgivelsen av mye av Foucault's litterære eiendom. Ewalds eget arbeid har brukt Foucaults begrep om governmentalitet til en historie om velferdsstat.

## Virke
Ewald studerte filosofi ved Sorbonne i midten av 1960-tallet. Etter hendelsene i Maiopprøret i 1968 gikk han inn i den maoistiske Gauche prolétarienne (GP). Han underviste i filosofi på et høyskole i Bruay-en-Artois i begynnelsen av 1970-tallet, og var i sentrum av det politiske dramaet som utfoldte seg da en advokat fra middelklassen ble arrestert for verstripping og drap av en lokal gruvearbeideres datter: *La Cause du peuple*, GP's avis, publiserte saken med overskriften 'Bruay: And Now They Are Massacring Our Children!'

Foucault møtte Ewald da han besøkte for å inspisere stedet for drapet i juni 1972, og etter at GP imploderte, vendte Ewald seg til Foucault for å rekonstruere sitt intellektuelle syn. Ewald var Foucaults assistent fra 1976 til Foucault døde i 1984, og har medredigert posthume volum av Foucault's skrifter og forelesninger.

Etter å ha blitt invitert av Daniel Defert til å bidra til en regjeringsrapport om arbeidsulykker, kom Ewald til å se på loven om arbeidsulykke i 1898 - med et aktuærbegrepet risiko som erstatter juridiske begreper med ansvar - som avgjørende for den moderne velferdsstaten. Ewald tolket Foucaults analyse av makt som en visning av behovet for politisk kamp uten noen "referanse til revolusjonen", og flyttet nærmere til de Nye filosofer i et kall "for å gifte seg med synspunktene til Nietzsche og Solzhenitsyn". 

På begynnelsen av 1990-tallet hadde Ewald " blitt den franske forsikringsindustrien intellektuelle hus og ideologisk standardbærer av Medel Frankrikes primære arbeidsgiverorganisasjon".

François Ewald var en del av "Coppens-kommisjonen" som utarbeidet det franske miljølovverket i 2004. I 2006 mottok han Legion d'Honneur.

## Utgivelser

* *L'état providence* [The Welfare State], Paris: B. Grasset, 1986.
* (ed. with Florence Bellivier et al.) *Naissance du Code civil: la raison du législateur* [The birth of the Civil Code: the legislator's reason], Paris: Flammarion, 1989.
* 'Norms, Discipline and the Law', *Representations* 30 (Spring 1990), pp.&nbsp;138–61
* 'Insurance and Risk', in Graham Burchell, Colin Gordon & Peter Miller, eds., *The Foucault Effect*, Chicago, 1991
* *Histoire de l'Etat providence: Les Origines de la solidarité* [History of the welfare state: the origins of solidarity], 1996.
* (ed. with Jean-Hervé Lorenzi) *Encyclopédie de l'assurance* [Encyclopedia of insurance], Paris: Economica, 1997.
* (ed. with T. McGleenan & Urban Wiesing) *Genetics and insurance*, Oxford, UK: Bios Scientific Publishers, 1999.
* 'Foucault and the contemporary scene', *Philosophy and Social Criticism* 25: 3 (1999), pp.&nbsp;81–91
* *Le principe de précaution* [The precautionary principle], 2001.

## Referanser
Governmentalitet

**Governmentalitet** (fra fransk: *gouvernmentalité*) er et begrep laget av den franske filosofen og idéhistorikeren Michel Foucault. På norsk er begrepet også kalt «styringsmentalitet» eller regjering, som presens partisipp av verbet «å regjere».  

Foucault brukte begrepet hovedsakelig under sine forelesninger ved Collège de France i perioden 1977–1984, men det er også videreutviklet av samfunnsteoretikere som Peter Miller, Nikolas Rose og Mitchell Dean. Governmentalitet refererer i generell forstand til teknikkene som kontrollerer og regulerer folks atferd. Konseptet tar også sikte på å forklare selve teknologien, mentaliteten og rasjonaliteten selve styreprosessen fungerer gjennom.
## Se også
* Regjering
## Referanser


## Litteratur
* 
*
Beskytteren

***Beskytteren*** (originaltittel: *Shaonian de ni*) er en hongkongkinesisk dramafilm fra 2019 regissert av Derek Tsan. Filmen følger en skoleflink tenåringsjente og hennes kamp mot en gruppe mobbere ved skolen hun går. Når en venninne av henne mobbes til selvmord vender mobberne seg mot henne. Skjebnen bringer henne sammen med en ungdomskriminell som avgir et løfte om beskytte henne. Men å være i hans selskap viser seg å by på utfordringer hun ikke hadde forutsett. Hovedrollene spilles av Zhou Dongyu og Jackson Yee. Filmen er basert på en ungdomsroman av Jiu Yuexi. 

*Beskytteren* innbrakte en sum tilsvarende over 220 millioner amerikanske dollar i Fastlands-Kina, hvor den ble den niende mest innbringende filmen i 2019.

Den ble meget godt mottatt av anmelderne, noe som gjenspeiles i at den har oppnådd  på Rotten Tomatoes. Den ble tildelt prisen for beste film ved Hong Kong Film Award, samt prisen for beste regissør (Derek Tsan), beste kvinnelig hovedrolle (Zhou Dongyu), beste nye utøver (Jackson Yee), beste filmfoto, beste manus, beste kostyme og beste originale filmsang. Den ble også nominert til en Oscar i klassen beste internasjonale film.

I tillegg til sin kinesiske tittel (少年的你; romanisert som *Shao nian de ni*) er den også internasjonalt kjent under den engelske tittelen *Better Days*.

## Roller
(utvalg)

* Zhou Dongyu – Chen Nian
* Jackson Yee – Liu Beishan ("Xiao Bei")
* Yin Fang – Zheng Ye, en ung politietterforsker
* Huang Jue – Lao Yang, et medlem av politidepartementet 
* Wu Yue – Chen Nians mor
* Zhou Ye – Wei Lai, en pen og populær jente fra en velstående familie, og som er leder for gjengen som mobber

## Referanser


## Eksterne lenker
*
Grisefjorden (Canada)

**Grisefjorden** (engelsk: Grise Fiord) er en fjord på Ellesmereøya, Nunavut, Canada. Fjorden fikk navnet av den norske oppdageren Otto Sverdrup under en ekspedisjon 1899, dette ettersom han syntes hvalrossene i området hørtes ut som griser. Fjorden løper ut i Jonessundet og videre ut i Baffinbukta. I den sørlige enden av fjorden ligger inuitbosettningen, Grise Fiord. Dette er den nordligste sivile bosetningen i Canada.

## Eksterne lenker
* 
*
Jenny Lund

**Jenny Lund** (1916–1998) var en norsk politiker (Ap). Hun var fast møtende stortingsrepresentant for Sør-Trøndelag fylke fra 1956 til 1963.

## Liv og virke
### Bakgrunn
Hun vokste opp i fjellbygda Ålen som nest yngst av åtte søsken. Faren, Rasmus Saksgård, var skomaker, kommunepolitiker og avholdsmann. Moren Marie var datter av Gøran Bengtson, stiger ved Killingdal gruver.

I 1931, 15 år gammel, meldte hun seg inn i arbeiderungdomslaget på Graftås i Ålen.

16 år gammel flyttet hun til Trondheim for å skaffe arbeid. Hun arbeidet som hushjelp, senere på et bokbinderi. Hun engasjerte seg også i arbeiderungdomslag og godtemplarungdomslag. I 1943 giftet hun seg med Per-Helge Lund (1916–1950) fra Trondheim.

### Gründer
Like etter krigen begynte Jenny og Per-Helge Lund samt Jennys bror og svigerinne å produsere ryggsekker på loftet hjemme. Dette ble begynnelsen på Fjellheimen sportsfabrikk, som produserte blant annet soveposer, ryggsekker, telt og anorakker. Fabrikken ble en viktig kvinnearbeidsplass i Ålen. Selskapet ble oppkjøpt av Helsport i Trondheim i 1965 og flyttet produksjonen til Melhus i 1979.

### Politiker og organisasjonsbygger
Jenny Lund ble en drivkraft bak å danne flere arbeiderkvinnelag i Ålen og nabobygdene, og hun fikk også plass i Sør-Trøndelag arbeiderpartis kvinneutvalg. Hun ble også lagt merke til som kommunepolitiker.

Lund var vararepresentant til Stortinget i fire valgperioder fra 1954 til 1969. Hun rykket opp som fast representant da Amund Skarholt døde i april 1956. Etter stortingsvalget i 1957 møtte hun fast som vara for fiskeriminister Nils Lysø. Lund satt hele tiden i Stortingets sosialkomité, der hun deltok i lovbehandlingen av den kommunale sosialhjelpen og ytelser som senere ble en del av folketrygden. Da Gerhardsen-regjeringen måtte gå på Kings Bay-saken i 1963, mistet Lund også stortingsplassen.

Etter stortingsvalget i 1965 møtte hun, i forbindelse med regjeringsskiftet, i et par uker for sosialminister Olav Gjærevoll.

Lund satt i komitéen som i 1969 la frem forslag til endringer i straffeprosessloven.

Jenny Lund fortsatte å engasjere seg i partiarbeid. Hun hadde også lederverv i pensjonistlag og eldreråd i Ålen.

## Referanser
M/77 feltstøvel

**Feltstøvel M/77** er en sko utviklet av Alfa Sko i 1976. Siden 1977 har skoen vært standard feltstøvel i Forsvaret.

## Historie
På begynnelsen av 60-tallet begynte Alfa Skofabrik arbeidet med å lage et utkast til en ny feltstøvel til Forsvaret i samarbeid med Aarenes lærfabrikker. I 1967 startet produksjonen av marsjstøvelen M/66 som dannet basisen for M/77.

M/77 støvelen endte opp med å være lettere enn den tidligere modellen, og med et høyere skaft som gav bedre støtte. I 2008 hadde det vært produsert over en million par med M/77 støvler. Fra 2010 ble Protex produsent av M//77 til Forsvaret.

I oktober 2023 ble det kjent at Forsvarsmateriell planlegger å fase ut M/77 fra høsten 2026.
## Design
Støvelen er produsert i fullnarvet lær uten membran eller innerfòr og snøres med kroker og D-ringer. Sålen er kompatibel med Rottefellas NATO-skibinding.

En versjon av støvelen, Pilot M/77 F, er litt lavere enn standard M/77. Den har kun D-ringer til lissene som strammes med en låseanordning. Øverst på skaftet finnes en brett med borrelås for å gjemme lissene og låseanordningen inni.

## Utmerkelser
I 2008 vant M/77 Norsk designråds Klassikerpris for god design.

## Referanser
Claus Neergaard

**Claus Marius Neergaard** (1911–1990) var en norsk politiker (Ap) og advokat. Han var stortingsrepresentant for Møre og Romsdal i perioden 1961–1965.

## Liv og virke
Han vokste opp i Kristiansund, der familien drev butikk. Han gikk handelsskole og utdannet seg så til jurist og åpnet advokatforretning i hjembyen.

Fra 1946 til 1966 var han kontorsjef og bestyrer ved Husbankens filial for Nordmøre og Romsdal i Kristiansund. Filialen spilte en viktig rolle i gjenreisningen av den totalskadde byen etter krigen (se Gjenreisningsbyen Kristiansund).

Neergaard begynte å engasjere seg politisk i studiedagene. Han var formann i Kristiansund arbeiderparti fra 1953 til 1963 og styreformann i arbeiderpartiorganet *[[Tidens Krav]]* fra 1954 til 1974, da avisen ble den største på Nordmøre.

Han var en varm fortaler for en fastlandsforbindelse, som ble Krifast-prosjektet, og ble en samferdselspolitiker å regne med på kommune- og fylkesnivå.

Neergaard ble valgt inn på Stortinget ved stortingsvalget i 1961, som Arbeiderpartiets fjerdekandidat i Møre og Romsdal. Han ble sekretær i Stortingets protokollkomité og fremmet flere forslag knyttet til samferdselsforholdene på Nordvestlandet. Han var ønsket å fortsette av sitt eget partilag, men ble, overraskende for mange, ikke renominert av fylkespartiet i 1965.

I 1965, etter at han ikke ble renominert til Stortinget, ble han ansatt som direktør i Studieselskapet for Nordmøres næringsliv. Han satt som direktør frem til 1973, da selskapet også ble besluttet nedlagt.

## Referanser
Selmers gate

**Selmers gate** på Strømsø i Drammen går fra Peder Søbergs gate til Griffenfelds gate i Nybyen. Gata fikk sitt navn i 1898 etter statsminister Christian August Selmer. Selmer var byfoged og magistrat i Drammen 1862–74 og ble i 1871 valgt til stortingsrepresentant for Drammen og var fra 1874 statsråd i Frederik Stangs regjering.

## Referanser
Flesh and Blood

***Flesh and Blood*** er en amerikansk stumfilm fra 1922 regissert av Irving Cummings.

## Handling
Historien finner sted i Chinatown, San Francisco. David Webster (spilt av Lon Chaney) stikker av fra et fengsel hvor han har sittet i femten år for en forbrytelse han aldri har begått. Han ønsker å se sin kone og datter (spilt av Edith Roberts) igjen. Han planlegger å tvinge Fletcher Burton, mannen som hadde fått ham fengslet, til å signere en tilståelse for å endelig frikjenne David. Men han oppdager at hans kone er død. Webster besøker den nå voksne datteren sin, men uten å avsløre at han er faren hennes.

Datteren hans tror at faren hennes er død, og David blir rørt til tårer over hennes skjønnhet og vennlighet. Datteren hans er forlovet, og skal snart gifte seg med den velstående Ted Burton - sønnen til den samme kjeltringen som hadde fått David uskyldig dømt flere år tidligere. Men Fletcher Burton har nektet å la bryllupet deres finne sted. Han tenker at Websters datter ikke er god nok for sønnen hans.

Når David konfronterer Fletcher alene på kontoret sitt, får Webster en skriftlig tilståelse fra kjeltringen. Men David går med på å ødelegge denne tilståelsen, dersom Burton vil gå med på at datteren hans og sønnen til Fletcher kan gifte seg. Til slutt finner bryllupet deres sted, og Webster blir sendt tilbake i fengselet for å fullføre resten av straffen - overbevist om at datteren hans vil være glad og bli godt tatt vare på.

## Skuespillere
* Lon Chaney som David Webster
* Edith Roberts
* Ralph Lewis som Fletcher Burton
* Jack Mulhall som Ted Burton
* Noah Beery som Li Fang
* DeWitt Jennings som Doyle
* Togo Yamamoto

## Referanser


## Eksterne lenker
*
The Flirt (1922)

***The Flirt*** er en amerikansk stumfilm fra 1922 regissert av Hobart Henley.

## Handling
Madison-familien mangler penger. Datteren i familien, Cora, er egoistisk, lat og intolerant - men attraktiv. Søsteren hennes Laura ligner mer på hennes milde mor. De har også en lillebror som heter Hendrick. Cora flørter ofte med flere av mennene i byen, samtidig som faren deres - Papa Madison - desperat forsøker å tjene til livets opphold.

På grunn av dette blir han involvert med noen kjeltringer, som forsøker å svindle en rekke innbyggere i byen deres. Når resten av innbyggerne innser at de har blitt narret, anklager de Papa Madison for å stå i ledtog med svindlerne.

## Skuespillere
* George Nichols som Papa Madison
* Lydia Knott som Mama Madison
* Eileen Percy som Cora Madison
* Helen Jerome Eddy som Laura Madison
* Buddy Messinger som Hedrick Madison
* Harold Goodwin som Jimmy Madison
* Nell Craig som Dell Fenton

## Referanser


## Eksterne lenker
*
Bjarne Berg Wig

**Bjarne Berg Wig** (født 1956) er en norsk universitetslærer og sakprosaforfatter innenfor kvalitetsledelse. Han var arbeidet med innføring av total kvalitetsledelse og *lean* i norsk industri på 1990-tallet.

Wig har bakgrunn fra Norsk Hydro på Herøya og arbeidet mange år som fagarbeider og tillitsvalgt. Etter studier av de sosiotekniske samarbeidsforsøkene og seinere studier ved Juran Institute, begynte han å medvirke til forbedringskultur i Hydros bedrifter. Han skrev læreboken *Kvalitetsforbedring som Håndverk* (Hydro Media, 1995). Wig etablerte TQM Center Norway i 1999 og var seinere med på å stifte Lean Forum Norge. 

Sammen med Høgskolen i Bergen (senere Høgskolen på Vestlandet - HVL) utviklet han kurs i total kvalitetsledelse og senere i lean ledelse. I 2012 etablerte han et treningssenter for organisasjonslæring i Piemonte, Italia.

Wig har skrevet flere bøker om Lean og forbedringsarbeid.

## Utgivelser
Noen av hans bøker:

* *Kvalitetsforbedring som håndverk*, Hydro Media 1995 (engelsk utgave i 1996)
* *Det uslåelige arbeidslaget*, Tiden, Gyldendal 1999
* *Det er ledelse*, TQM Center Norway (i samarbeid med Høgskolen i Bergen) 2006
* *LEAN, Ledelse for lærende organisasjoner*, Gyldendal Akademisk 2012, (utgave 3 i 2023)
* *Lærende Organisasjoner*, Gyldendal Akademisk 2018

## Referanser
Ka Fru To (Moss)

**Ka Fru To**, egentlig **Kanalen Frukt og Tobakk**, var navnet på en kiosk ved kanalen i Moss. Opprinnelig ble den bygd rundt 1955 på Gasgaden 1, der gassverket hadde vært før. I 1963 ble kiosken revet samtidig med gassverket og flyttet til Østre Kanalgate 1. Her fikk Ka Fru To drifte i mange år før det omsider fikk sin siste oppussing/ombygging i 1989/1990. denne ombyggingen gikk ut på at kiosken ble flyttet fra et midlertidig bygg på utkanten av tomten til å bli sammenbygd med resten av hovedbygget. I 2004 ble Ka Fru To lagt ned og tomta solgt. Videre har tomta vært café, pizzeria og andre småbedrifter. Per 2023 er det et fotostudio og reklame og designbyrå på stedet.

For beboerne på Værlesanden var Ka Fru To en populær kiosk, som var attraktiv for både barna og de voksne. Pølsene har blitt beskrevet som "de beste" og blir ofte nevnt så fort navnet blir tatt opp. I tillegg hadde kiosken en egen løkketsjup som var kjent. Den besto av sprøstekt løk og ketsjup.

## Referanser
Seimas

**Seimas** (litauisk: *Lietuvos Respublikos Seimas*) er Litauens nasjonalforsamling. Det består av ett kammer som velges for fire år av gangen. Parlmentsbygningen er beliggende i Vilnius.

Dagens Seimas holdt sitt konstituerende møte 15. mai 1920.

## Historie

### Fra 1920 til 1940
Mellom 1920 og 1940 ble det holdt følgende nasjonalforsamlinger:

* Den konstituerende Seimas møtte 15. mai 1920 med 112 representanter. Det var holdt valg 14.-16. april 1920.
* Den første Seimas ble satt 13. november 1922 og besto av 78 representanter.
* Den andre Seimas ble satt 5. juni 1923 og besto av 78 representanter.
* Den tredje Seimas ble satt 2. juni 1926 og besto av 85 representanter. Forsamlingen ble oppløst ved et statskupp utført av president Antanas Smetona 12. april 1927.
* Den fjerde Seimas ble satt 1. september 36 etter ni års opphold, og besto av 49 representanter. Forsamlingen blir i ettertid ikke regnet som et demokratisk parlament. Det tjente mer som en del av presidentens utøvende makt. Parlamentets vårsesjon ble avsluttet 31. mai 1940. Etter at landet ble okkupert av russerne 15. juni, ble det endelig oppløst 1. juli 1940.

Fil:One of the first meetings of the Constituent Assembly of Lithuania in the Kaunas City Theatre in 1920.jpg|Møte i den konstituerende Seimas i Kaunas teater i 1920.
Fil:Commission of the electoral district of the Constituent Seimas in Šedernas counting the votes of the voters in 1920.jpg|Valg til den konstituerende Seimas i 1920
Fil:Trečiasseimas.jpg|Valgte medlemmer av Seimas i 1926.


### Under sovjetrussisk og tysk overherredømme
Den litauiske sosialistiske sovjetrepublikk eksisterte på litauisk terriorium fra 1940 til 1941. Fra 1941 til 1944 var Litauen okkupert av Tyskland og administrert som Reichskommissariat Ostland. Fra 1944 til 1990 var Litauen tilbake som innlemmet medlem av Sovjetunionen.

### Litauens løsrivelse fra Sovjetunionen
Den 24. februar 1990 fant det første frie valget til Seimas etter andre verdenskrig sted. Det var den sjette Seimas og forsamlingen ble kalt *Det øverste råd-Det gjenopprettede Seimas* (*Aukščiausioji Taryba-Atkuriamasis Seimas*). Valget skjedde mens landet fortsatt var en del av Sovjetunionen. Vytautas Landsbergis ble valgt som nasjonalforsamlingens første president.

Litauen gjenvant sin uavhengighet 11. mars 1990. Den 13. januar 1991 angrep sovjetiske styrker kringkastingstårn og -stasjoner i Litauen. Det var ledd i et kuppforsøk, som imidlertid mislyktes. Den 9. februar 1991 ble det avholdt folkeavstemning i landet over spørsmålet om selvstendighet fra Sovjetunionen. Avstemningen viste et flertall på 90,2 % for selvstendighet.
Fil:Unarmed civilians defend the Lithuanian Press House from Soviet army paratroopers, January 1991, Vilnius, Lithuania.jpg|Ubevæpnede sivile forsvarer Litauens pressehus i Vilnius, mot sovjetiske soldater, 13. januar 1991.
Fil:RIAN archive 375099 A polling station in Lithuania on the 1991 Referendum day..jpg|Stemmelokale under folkeavstemningen 9. februar 1991.
En ny grunnlov ble vedtatt 25 oktober 1992. Fra 1992 har nasjonalforsamlingen blitt valgt i perioder på fire år av gangen.

## Referanser

## Eksterne lenker
*
Liste over ordførere i Andørja

**Liste over ordførere i Andørja** er en oversikt over ordførere og varaordførere i tidligere Andørja kommune i Troms. Øya Andørja var en del av Ibestad kommune frem til den ble skilt ut som egen kommune fra 1. juli 1926. Den ble igjen innlemmet i Ibestad kommune 1. januar 1964.

## Ordførere 1926–1964
;Partilister i oversikten:

## Se også
*Liste over ordførere i Ibestad

## Fotnoter


## Referanser


## Kilder
*
Al-Shati

**al-Shati** eller **as-Shati** (arabisk: مخيّم الشاطئ som betyr *stranden*), også kalt **Beach Camp**, er en palestinsk flyktningleir nord på Gazastripen langs Middelhavets kyst. 

## Beskrivelse
Al-Shati ble etablert i 1948 for omlag 23.000 palestinere som flyktet eller ble forvist fra byene Jaffa, Lod og Beersheba og omliggende landsbyer under Den arabisk-israelske krig i 1948.

Al-Shati er den tredje største flyktningleiren i de palestinske områdene. Siden den ble anlagt er den bygd ut til en by - skjønt den ligger innen byen Gazas grenser. Den ligger i guvernementet Gaza nord for byen Gazas nabolag Rimal. Leirområdet omfatter 520 dunam. Amira Hass oppgir et areal på 75 hektar og for året 1996 et folketall på 66.000 mennesker (samme år oppgav det palestinske statistiske byrå folketallet til 87.158 personer. UNRWA oppgav at det var offisielt registert 78.800 flyktninger som bosatte der.

Før september 2000, da Israel stengte sin grense mot Gazastripen for en tid, grunnet volden under den andre intifadaen, var storparten av al-Shatis arbeidsstyrke engasjert på israelsk side. Dwr we endel i jorbruket, og leiren har vedksteder og systuer. Mange arbeidet i fiskeriet. Leiren hadde 23 skoler (17 barnekoler, 6 ungdomsskoler).

I 2023 ble al-Shati rammet an en rekke israelske flyangrep under Israel-Hamas-krigen.

## Personer fra al-Shati

* Ismail Haniyya (1963–2024), *de facto* statsminister for Den palestinske selvstyremyndigheten
* Rashid Masharawi, filmskaper
* Said Seyam, drept innenriksminister basert i Gaza
* Yasser Elshantaf, palestinsk forretningsmann bosatt i Tyskland

## Referanser


## Eksterne lenker
Taapelige kvinder

***Taapelige kvinder*** (orig. Foolish Wives) er en amerikansk stumfilm fra 1922 regissert av Erich von Stroheim.

## Handling
Historien følger en mann som begynner å bruke navnet og tittelen til grev Wladislaw Sergius Karamzin (spilt av Erich von Stroheim) i håp om å forføre velstående kvinner, og deretter forsøker han å presse penger fra dem. Han har etablert en butikk i Monte Carlo, og hans partnere (og mulige elskere) er søskenbarnene hans: «Prinsesse» Vera Petchnikoff og «Hennes høyhet» Olga Petchnikoff. Grev Karamzin begynner en svindel mot kona til en amerikansk utsending, Helen Hughes. Han forsøker å sjarmere henne, og planlegger å til slutt presse henne for mest mulig penger. Hun lar seg lett imponere av hans aristokratiske glamour, til irritasjon for hennes kjedelige ektemann. Karamzin forsøker også å smigre to andre kvinner, Maruschka, en hushjelp som arbeider ved et hotell, og Marietta - den psykisk funksjonshemmede datteren til en av hans kriminelle medarbeidere.

Men etter at Maruschka blir forført og forlatt av greven, setter hun fyr på en bygning hvor Karamzin og fru Hughes blir fanget i flammehavet. For å redde seg selv hopper Karamzin ut av bygningen, og etterlater fru Hughes i fare. Hun blir snart reddet og ivaretatt av sin hengivne ektemann. Karamzins offentlige bevis på sin egen egoisme og feighet sørger for at han blir unngått av resten av samfunnet som han ønsker å bli akseptert av. Ydmyket forsøker han å gjenopprette sin egen stolthet ved å forføre Marietta, den psykisk funksjonshemmede unge kvinnen. Men faren hennes dreper ham, og dumper kroppen hans i en kloakk. Karamzins partnere Vera og Olga blir snart arrestert for å være bedragere.

## Skuespillere
* Rudolph Christians som Andrew J. Hughes
* Miss DuPont som Helen Hughes
* Maude George som Olga Petchnikoff
* Mae Busch som Vera Petchnikoff
* Erich von Stroheim som Wladislaw Sergius Karamzin
* Dale Fuller som Maruschka
* Al Edmundson som Pavel Pavlich

## Referanser


## Eksterne lenker
*